**email:** **belmedwd@gmail.com** **blog:** [**http://b-elme-dwd.blogspot.gr/**](http://b-elme-dwd.blogspot.gr/)

Β ΕΛΜΕ ΔΩΔΕΚΑΝΗΣΟΥ

Αρ. Πρωτ. : 4/11 -02-2018

**Θέμα: Συγκέντρωση διαμαρτυρίας στην Κω για την αποκατάσταση των σεισμόπληκτων σχολικών κτιρίων της πόλης**

***Δώστε τα σχολεία στους μαθητές τους!***

***Τέρμα πια στον εμπαιγμό****!*

 Επτά μήνες από το σεισμό του Ιουλίου, που «ξεσπίτωσε» εκατοντάδες μαθητές από τα σχολεία τους, είναι πάρα πολλοί για να εξακολουθούν να ακούγονται οι κάθε λογής δικαιολογίες όλων των υπευθύνων για το ότι δεν έχουν ξεκινήσει ακόμα οι εργασίες αποκατάστασης των πληγέντων σχολικών κτιρίων.

 Οι εκπαιδευτικοί, οι γονείς και οι μαθητές παρακολουθούν μήνες τώρα τη συζήτηση για το ποιος έχει την ευθύνη των μελετών, ποιος θα βάλει την τελική υπογραφή, ποιος θα δώσει χρήματα, ποιος θα αναλάβει τα έργα. Η μετάθεση ευθυνών μεταξύ κυβέρνησης, Δήμου Κω και Περιφέρειας Ν. Αιγαίου, συχνά και με την επίκληση της γραφειοκρατίας (λες και αυτή δεν είναι δικό τους «κατασκεύασμα»), το μόνο αποτέλεσμα που φέρνει είναι η συνέχιση της πρωτοφανούς ταλαιπωρίας εκατοντάδων μαθητών και των οικογενειών τους. Οι διαβεβαιώσεις που η Β ΕΛΜΕ Δωδεκανήσου λάμβανε σε σχετικές παρεμβάσεις της, με στόχο άμεση έναρξη των εργασιών αποκατάστασης, διαψεύδονταν από την καθημερινή πραγματικότητα.

 **Δεν υπάρχουν άλλα περιθώρια αναμονής, καθώς παραπέρα καθυστερήσεις δημιουργούν σοβαρούς κινδύνους να βρει και η επόμενη σχολική χρονιά τα σχολεία μας στην ίδια με την τωρινή κατάσταση. Δεν θα το επιτρέψουμε αυτό!**

 ***• Τώρα να ξεκινήσουν οι εργασίες αποκατάστασης των σχολικών κτιρίων!***

 ***• Δώστε χρήματα για την άμεση αποπεράτωσή τους!***

**Όλοι στη ΣΥΓΚΕΝΤΡΩΣΗ ΔΙΑΜΑΡΤΥΡΙΑΣ**

**την ΠΑΡΑΣΚΕΥΗ 16 ΦΕΒΡΟΥΑΡΙΟΥ στις 12 το ΜΕΣΗΜΕΡΙ**

 **στην ΠΛΑΤΕΙΑ ΕΛΕΥΘΕΡΙΑΣ.**

***ΝΑ ΑΠΑΙΤΗΣΟΥΜΕ ΤΟ ΑΥΤΟΝΟΗΤΟ: ΘΕΛΟΥΜΕ ΤΑ ΣΧΟΛΕΙΑ ΜΑΣ!***

Για το ΔΣ

 Ο Πρόεδρος Ο Γραμματέας

 ΣΤΕΛΙΟΣ ΚΡΙΑΡΑΣ ΣΤΑΜΑΤΗΣ ΚΟΥΡΟΥΠΗΣ